AlexejDobrolubov/national_council_slovak_2010 huggingface dataset:
15. schôdza NR SR - 3.deň - B. popoludní
Dátum: 2024-06-13
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

95. Ja ďakujem, Mišo, že si mi dal teda možnosť reagovať na pána ministra tou úvodnou poznámkou. Mne to je ľúto, že ma teraz nepočúva, pretože dáva mi, stáva sa to často, nepočúva, dávali ste mi nejakú funkciu, ktorú som ja nemal, tak vás uvediem na pravú mieru, ja som bol obyčajným, rádovým členom dozornej rady. Zároveň je mi naozaj ľúto, že taký biznismen ako vy nevie rozdiel medzi kompetenciami predstavenstva a dozornej rady, kto reálne ovláda tú spoločnosť. Ale zároveň keď pôjdem aj k tej materiálnej podstate toho, aby som vám teda aj dovysvetlil tú situáciu, aká tam nastala. V tej dozornej rade počas úradníckej vlády sme dokonca my ako dozorná rada iniciatívne vypracovali vtedy taký šetriaci revízny plán, ktorý síce vtedy súčasná, teda vtedajšia vláda osvojila, a výsledkom toho, toho revízneho plánu alebo tých úsporných opatrení bolo to, že keď ste vy prichádzali teraz k moci, tak ste preberali spoločnosť, ktorá už nebola v červených číslach, ale ktorá bola naozaj v čier... naopak v čiernych číslach. Vaša vláda dneska, keď sa na to pozerám, už dneska, čo tam máte vlastných nominantov, kompletne ste vymenili predstavenstvo a dozornú radu, už dneska má predikovanú stratu vyše 200 mil. eur. Čiže možno by som vám odporučil, že keď už sa chcete venovať zdravotníctvu a rozširovať svoju pôsobnosť, tak sa venujte tým problémom, ktoré tam sú už dneska, a tomu, že tá poisťovňa už dneska predikuje 200-miliónovú stratu a možno teda môžete tam v súčasnosti sa viac venovať, viac ako tej minulosti, ktorá v skutočnosti teda, si myslím, že priniesla tej spoločnosti nejaké pozitíva väčšie. (Potlesk.)
15. schôdza NR SR - 2.deň - B. popoludní
Dátum: 2024-06-12
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

94. Ďakujem veľmi pekne za slovo. Ja som chcel podobnú vec vám pripomenúť. Ten ľudský rozmer, ktorý, o ktorom práve hovoril aj kolega Majerský. Ja si myslím, že mnohí ste sa ocitli viackrát v situácii, keď ste zdieľali rôzne zbierky, alebo videli ste rôzne zbierky na zbieranie štuplíkov, vrchnáčikov, prípadne ste priamo prispievali. Nedávne prípady ohľadom malých detí, ktoré majú svalovú atrofiu a lieky stoja okolo dvoch miliónov eur. Onkologické lieky, nové inovatívne lieky, prichádza nová doba, kedy máme rôzne génové terapie, kde naozaj sa bavíme o rádovo miliónoch eur pre jedného pacienta. Tento človek, ktorého teraz momentálne idete vyhodiť, ušetril Slovenskej republike za posledné dva roky 150 miliónov eur. My budeme takého, takéhoto človeka, takýto úrad bytostne potrebovať, ak chceme tie drahé lieky, ktoré nám sem budú prichádzať, platiť. A vy tohto človeka, ktorý ušetril tých 150 miliónov eur, a tých 150 miliónov eur môžme použiť inde v zdravotníctve, tak ho idete vyhodiť a idete ten úrad absolútne spolitizovať a urobiť ho závislým. Ja už som to hovoril. Vyzerá to, ako keby si farmaceutické firmy alebo súkromné zdravotné poisťovne priamo napísali tento zákon a vy im ho idete schváliť. Tak, prosím pekne, keď najbližšie niekto z vás bude chcieť zdieľať nejakú zbierku na nejaký raritný liek pre nejaké malé dieťa, ktoré má onkologické ochorenie alebo svalovú atrofiu, alebo, alebo nejakú úplne inú diagnózu raritnú, tak si spomeňte, prosím, na to, ako ste dneska zahlasovali. Ďakujem veľmi pekne. (Potlesk.)
15. schôdza NR SR - 2.deň - B. popoludní
Dátum: 2024-06-12
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

8. Ďakujem ti, Tomáš, za vystúpenie. Ja s tebou súhlasím a chcel by som možno aj apelovať na kolegu Svobodu, že nemusí naozaj, rovnako ako si ty apeloval, že nemusí naozaj zobrať každú hlúposť, ktorá príde z ministerstva spod pazuchy, a sem ju predkladať takýmto spôsobom. A chcem apelovať aj z toho pohľadu, že vy ste si tu schvaľovali programové vyhlásenie vlády, to nebol náš záväzok, to bol váš záväzok, pod ktorý ste sa podpísali všetci koaličníci svojimi podpismi, a v tom, v tom programovom vyhlásení vlády máte takú jednu vetičku hneď v prvých odstavcoch, ktorá hovorí, že táto vláda sa bude usilovať o to, aby odpolitizovala a viedla tento rezort čisto apoliticky a odborne. Tak ja neviem, skúste sa vy nad tým zamyslieť, nad tou vetou, či ju týmto pozmeňovacím návrhom napĺňate, alebo nie, lebo to naozaj, ako to povedal dobre Tomáš, toto nie je nič osobné, či už to bude pán Tesař, alebo to bude niekto iný, ako sa to šepká v kuloároch, tak ani ten ďalší človek, ktorý tam príde, touto zmenou mu neumožníte robiť si svoju robotu odborne, apoliticky a nezávislo, pretože ten bude zaviazaný a bude nad ním visieť ten Damoklov meč, že ho každú chvíľku môže ministerka odvolať. Takto sa ten štát nemá riadiť, takto sa to nemá robiť, takto sa nemá robiť legislatíva, a hlavne sa spreneverujete svojim vlastným slovám, ktoré ste občanom a pacientom sľúbili sami, že budete dbať na nezávislosť a odpolitizovanie tohto sektora. Idete úplne opačným smerom!
15. schôdza NR SR - 2.deň - A. dopoludnia
Dátum: 2024-06-12
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

16. Kolega, ja k tomu mám vystúpeniu asi jeden, jedným slovom to viem zhrnúť ten komentár, že škoda. Veľká škoda. Lebo my sme boli pripravení podporiť tento zákon. Už sme oželeli aj to, že to išlo skráteným legislatívnym konaním, riešili sa tu len príspevky, ktoré bolo treba opraviť po minuloročných zásahoch. Ale teraz ste prišli s absolútnym prílepkom mimo legislatívneho procesu a vy politizujete prakticky ďalší úrad. Ja tu počúvam rozsiahly pozmeňovací návrh, ktorý hovorí o tom, že budete môcť odvolávať bez udania dôvodu, kde rozširujete, kde rozširujete kvalifikačné kritériá na to, ja, ja by som povedal, že ako keby si to farmaceutické firmy napísali. Rozširujete kvalifikačné kritériá na to, aby sa tam mohol dostať prakticky hocikto už aj z farmafiriem. Tam bolo, tam bolo, tam to bolo určené preto, aby tam tí ľudia museli mať nejaký tzv. revolving door, aby keď pracujú pre výrobcov, aby mali zabezpečenú nejakú nezávislosť, aby nešli hneď pracovať pre regulátora. Toto vy odstraňujete. Pridávate množstvo dôvodov, ako teda toho riaditeľa súčasného už odvolať. Ja teda očakávam, že keď prijmete tento pozmeňovací návrh, tak idete odvolať aj ďalšieho riaditeľa. A zároveň tu rozprávate o efektivite. Tak keď rozprávate o efektivite, pozrite sa, ako v súčasnosti ten úrad funguje. On má aj správy, koľko peňazí už pri tých hodnoteniach ušetril, a vy to idete celé zdeformovať. Ja hovorím, naozaj veľká škoda. Ten zákon aj napriek tomu, ten pôvodný, tie príspevky na tie inštitúcie, všetky operačné strediská sme boli ochotní podporiť. Na výbore sme vás podporili. Dokonca ste tento pozmeňovací návrh nedali ani na výboroch, dozvedáme sa ho teraz. Je to náhoda, že tu sedíme v tom pléne, a chcete to asi pred tým prázdnym plénom predniesť. Ja hovorím, naozaj škoda. Takto sa to nerobí. Idete politizovať ďalšiu inštitúciu a dobre fungujúcu inštitúciu, ktorá má aj vo svojich správach uvedené, koľko už peňazí ušetrila. Je mi to naozaj ľúto.
13. schôdza NR SR - 1.deň - B. popoludní
Dátum: 2024-05-09
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

134. Ďakujem za príspevok, pani ministerka. Ja súhlasím s vami, že naozaj nie je dôvod na osočovanie, tak budem to brať ako vaše ospravedlnenie za pána Rašiho, čo tu predviedol. A chcel by som teda prejsť k tej veci. Tu naozaj nikto nečaká, že predstavíte a vyriešite všetky tie problémy do ôsmich mesiacov. Ale my od vás očakávame, že ich začnete riešiť a prídete tu s tými riešeniami, že teraz už je ten najvyšší čas, aby ste nám ukázali, ako to chcete riešiť. Pretože, prepáčte, ale to, čo zatiaľ predstavuje v parlamente, to sú technické drobné riešenia. To je kvapkanie vodovodu. Všetky tie veci, ktoré ste hovorili, o skracovaní ordinačných hodín, o tej, o tých ambulantných pohotovostiach, o tých 80-tisícoch, mimochodom ktoré som naštartoval ja s mojím tímom. A keď ste hovorili, že neexistuje vízia na VAS-ku, tak tá vízia tam je, to sme všetko naštartovali s mojím tímom. Ale to sú, toto, to, čo sa deje, tie ambulantné pohotovosti, to sú len kvapky v mori, my potrebujeme niečo radikálnejšie, potrebujeme nejak predstaviť, budeme zo všeobecných lekárov premieňať na pediatrov, internistov viac využívať na bežnú starostlivosť, ako to robia Česi? My potrebujeme takýto rozsah riešení. Čiže, čiže toto bola tá hlavná výtka, že my už by sme tu v parlamente mali niečo vidieť. Čo sa týka tej samotnej NAKY a tej spišskej nemocnice, to nie sú informácie, ktoré si ťaháme z prstu. Ja to tu mám vytlačené, to sú medializované informácie z televízie Markíza, kde sú priamo vyjadrenia policajnej hovorkyne, ktorá hovorí, že tá NAKA a ten OLAF to prešetrujú. Čo sa týka tých samotných Rázsoch, nás nezaujíma tá genéza a ten historický exkurz. Nás zaujíma to, že pred dvomi týždňami ste podpísali zmluvu a my by sme chceli vedieť, čo tie zmluvy znamenajú a že by ste to mali už teda komunikovať. Že my by sme sa nemali dozvedať naozaj len z tých, z tých samotných zverejnených zmlúv. A čo sa týka tých súkromných zdrojov z plánu obnovy, ja to naozaj nekritizujem, je to dobré, ale ja som akurát povedal, že tými výstavbami, čo sa chválite, tak naštartovala ich minulá vláda z plánu obnovy.
13. schôdza NR SR - 1.deň - B. popoludní
Dátum: 2024-05-09
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

126. Ďakujem poslancovi Krajčímu za jeho vystúpenie, pretože dáva trošku tak perspektívu na to, že každý z tých krokov, ktorý sa tu deje a ktorý tu kritizujeme, tak nie je to len také osamotené niečo, nejaká štek, že nič sa nedeje. A pekne opísal tú postupnú cestu tej privatizácii zdravotníctva. Pán Raši vtedy v tom vystúpení dokázal ešte aj zvaliť vinu na pána Zajaca a rozprával tu o ňom, ako vpustil finančné skupiny do zdravotníctva a hneď v reakcii dostal odpoveď, že však ten najväčší tunel, tých vyplatených 400 mil. cez zdravotné poistenie Penty, sa stalo za jeho mandátu. A ide tu rozprávať o druhých, ako tu púšťajú finančné skupiny do zdravotníctva. Ďalší aktuálny prípad. Ty si to veľmi tak povedal pekne, že pôsobenie týchto skupín nie je zrovna charitatívne v našom zdravotníctve. To je veľmi mierne povedané. Však pozrime sa na to dneska. Si hovoril o tom, o zubných benefitoch. Tuto pani ministerka ohlásila teda, že zdravotné poisťovne zrušili zubné benefity, zdravotné poisťovne hovoria, že ministerka. Ja na konci dňa poviem, že mňa to nezaujíma, pacienta to nezaujíma, pani ministerka je ministerkou, je na čele ministerstva zdravotníctva, má to upraviť. A obzvlášť, a to sme sa dozvedeli až po zrušení zubných benefitov, zdravotné poisťovne súkromné, dve, si vyplatili 25 mil. dividend a pritom na tento rok odhadujú, že budú v strate 275 mil. Čiže my ľuďom povieme, tento rok vám rušíme zubné benefity za 30 mil., budúci rok za 50 mil. a môžu za to tie zlé poisťovne, ale zároveň poisťovne budú v strate 275 mil., ale aj napriek tomu si vyplatia tých 25 mil. A ministerka sa prizerá a nič nerobí a nerieši doplatky, ešte sa prizerá ako si teda... (Prerušenie vystúpenia časomerom.)
13. schôdza NR SR - 1.deň - B. popoludní
Dátum: 2024-05-09
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

110. Ďakujem za príspevok. Ja sa vrátim k tej téme tých Rázsoch a tých zmlúv podpísaných. To, že sa už podpísali nejaké zmluvy, to niečo aj znamená, to sú právne záväzné zmluvy, z toho sú nejaké finančné záväzky, ktoré vyplývajú. Je naozaj hanebné, že dva týždne po podpísaní týchto zmlúv my naozaj môžme odhadovať, aký je ten zámer, čo sa potom bude diať, a keď sa, keď sa, čo sa bude diať, keď rozhodne vláda inak. Ja predpokladám, že nie, inak by to bolo veľmi trúfalé rozhodnutie, ale zároveň je to pre mňa hanebné v tom, že to pani ministerka vôbec nejakým spôsobom nekomentuje, ani to nevysvetľuje. Zverejnia sa zmluvy a vôbec verejnosti nepovie, my si môžeme naozaj domýšľať, celá verejnosť si môže domýšľať. Ja si myslím, že všetci, čo sa tu, čo tu sedíme, sa zhodneme na tom, že postaviť veľkú univerzitnú nemocnicu, to prekračuje jedno volebné obdobie. A ja veľmi kvitujem aj iniciatívu kolegov z KDH o tom, aby sme sa o tom viac rozprávali. Ja si myslím, že keď tu máme najväčší investičný projekt, a teraz sa rozprávame o tom, že aj keby to mali byť Rázsochy, keby to bol Ružinov, tak sa tu rozprávame možno o nejakých 15 rokoch, ja si myslím, že práve to je dôvod, prečo by sme o tom mali verejne diskutovať, malo by to byť konfrontované nejaké predstavy vlády, ako si tú nemocnicu predstavuje, práve kvôli tomu, že je ideálne, aby na tom sme sa zhodli všetci naprieč celému politickému spektru, pretože toto nedokončí, tento projekt nedokončí táto vláda, nedokončí ho ani tá ďalšia, budú ho možno dokončovať dve-tri vlády neskôr, o to, o to dôležitejšia je tá diskusia, o to dôležitejšie je to, aby toto všetko prebiehalo verejne a nie nejak pokútne za dverami ministerstva, že sa podpisujú nejaké zmluvy, potom sa nekomunikuje a potom všetci novinári, verejnosť, pacienti si môžu len domýšľať, že čo sa tu asi bude diať a potom budú postavení pred, pred nejaké hotové rozhodnutie. Ďakujem.
13. schôdza NR SR - 1.deň - B. popoludní
Dátum: 2024-05-09
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

104. Ďakujem veľmi pekne všetkým kolegom za reakcie. Na pána Barteka asi nebudem reagovať, pretože ten sa rozhodol ísť v šľapajach pána Rašiho, tak ja si kultivovanú diskusiu nepredstavujem. Čiže začnem pánom Svobodom. Tie benefity, no pani ministerka hovorí, že ich nezrušila, zdravotné poisťovne hovoria, že ich zrušilo ministerstvo zdravotníctva, ale v dôvodovej správe aj v samotnom rozpočte alebo v programovej vyhláške vidíme, že to prišlo ako kebyže z ministerstva financií a zdravotníctva. Zároveň je to ministerka zdravotníctva, ona má všetku moc, čo sa týka zdravotníctva, v rukách, zároveň má v rukách aj programovú vyhlášku, čiže je za to priamo zodpovedná, ak s tým nie je spokojná, očakávame tu opatrenia v Národnej rade, ktorými teda ukáže, ako to napraví. Čo sa týka pána Blcháča, no tak ja vychádzam, viete, to je to smutné práve, ste to povedali, ministerka tu sedí na svojom odvolávaní a väčšinou sa s niekým rozpráva alebo je na telefóne, ale nereaguje na tú opozičnú kritiku, sama ju teda nevyvráti, neukáže nám, že čo robí, len sa vyhovárate prakticky na, buď je pani ministerka ticho, alebo tú prácu robia za ňu zvyšní poslanci, ktorí sa odvolávajú na opozíciu a obviňujú minulé vlády. No a z čoho som ja teda vychádzal, sú jej verejné vyjadrenia. To sú jej verejné sľuby v programovom vyhlásení vlády, to sú jej mediálne vyjadrenia, to sú odpovede na hodinu otázok a interpelácie, kde sa zaviazala k určitým veciam. Ja to len odpočtujem, čo ona sama povedala, čo nám sľúbila, čo sa týka pána Ježíka. No tak očakávam, áno, odpovede, pacienti očakávajú odpovede osem mesiacov po voľbách. Mali sme tu, mali ste aj vy, aj SMER, aj HLAS, teda HLAS mal ešte rozsiahlejší nejaký predvolebný program. Všetci sme sa pripravovali na to, že kandiduje s nejakým programom, ukazuje pacientom, čo im chceme priniesť. Ale osem mesiacov tu naozaj nič nepočujeme. My tu počujeme len výhovorky na predošlú vládu a tie opatrenia pre tých pacientov, ako sa zvyšujú doplatky, chýbajú lekári, žiadne. A pani ministerka mlčí ako teraz.
13. schôdza NR SR - 1.deň - B. popoludní
Dátum: 2024-05-09
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

76. Ďakujem veľmi pekne za slovo. Ja ďakujem ti za trefný prejav, Tomáš. My sa vo viacerých veciach nemusíme zhodnúť, čo sa týka už konkrétneho prevedenia opatrení, ale v tých cieľoch sa veľmi často zhodneme. A ten cieľ si veľmi pe... a podľa mňa si aj veľmi pekne pomenoval, že na čom sa všetci naprieč týmto tu spektrom opozičným zhodneme, že tu sa nedejú zmeny. Tu naozaj pacienti osem mesiacov od volieb nevidia nič. Narastajúce doplatky, to, že tu vystúpi pán Raši, alebo vystúpia tu koaliční poslanci a začnú rozprávať, kto tu všetko za to môže, za ten stav toho zdravotníctva, ja to tu nespomínam. Ja tu, ja tu nehovorím naozaj teraz vo všetkých mojich vystúpeniach o tom, čo pán Raši narobil, alebo niekto iný. Pacientov zaujíma, že čo za tých osem mesiacov dostanú. Ako zoženú alergológov, pneumológov, neurológov, kardiológov, ku ktorým sa nevedia dostať. Ako zvládnu tie poplatky, ktoré tu narastajú a ešte im ich ministerka ešte zvyšuje cez tie zubné benefity. Dokonca my sa zhodneme aj s vládnou koalíciou do určitej miery. Pán Baláž, predseda výboru, sám hovoril verejne, že tie zmeny sú nedostatočné, sú málo dynamické, že by očakával oveľa väčšie tempo. Vy tu nemáte pandémiu, vy tu nemáte inflačnú krízu. Vy tu naozaj máte voľné ruky, vy tu ovládate celý tento parlament, vy ovládate vládu, vy máte a vlastného prezidenta, mali ste troch predošlých ministrov zdravotníctva. Vy ste štvrtá ministerka zdravotníctva za stranu HLAS. A čo majú pacienti z toho, že tu budú počúvať, ako vy tu kydáte na pána Krajčího, pána Stachuru, na mňa, alebo ešte aj na SaS-ku, alebo na hocikoho iného. Ja by som od vás naozaj očakával, že postavíte sa sem a poviete pacientom, čo ste im priniesli a čo im prinesiete v najbližšej dobe. Ja keď som bol úradníkom, my sme za túto dobu už mali hotové reformy a už sme ich tlačili do parlamentu. Vy tu len rozprávate o minulej vláde, čo sa tu nestalo, čo tu bolo, čo, ukazujete prstíkom ako v škôlke naozaj. Ja poprosím naozaj, chcel by som počuť, čo ste priniesli pacientom.
13. schôdza NR SR - 1.deň - B. popoludní
Dátum: 2024-05-09
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

26. Ďakujem za slovo. Ja ti, Peter, ďakujem za kultivovaný prejav a naozaj si ukázal aj svojmu predrečníkovi, ako by asi táto debata mala viesť, v takom kľudnejšom, vecnejšom tóne. Ja zatiaľ tu rozpravu ako počúvam, ako som počúval teba, aj ako som počúval tvojho predrečníka, tak tu počúvam len výhovorky na predošlú vládu. Ja tu vôbec nepočúvam nejaké pozitívny, pozitívne vymenovanie niečoho, čo robíte, ako pomáhate pacientom. Pacientov, ľudí na Slovensku, zdravotníkov, ktorí utekajú do zahraničia, naozaj nezaujímajú vaše výhovorky na to, že aká vláda tu bola pred jedným, dvomi, tromi rokmi. A pritom je to extrémne pokrytecké, ak títo ľudia sa vyhovárajú na predošlú vládu, to má byť dôvod toho, že nepracujú, pacientov má asi zaujímať, že oni nepracujú, pretože predošlé vlády ja neviem čo, čo sa tu, čo sa tu, treba počúvať, a pritom títo ľudia, ktorí sa vyhovárajú na tú predošlú vládu, mali zdravotníctvo pod kontrolou z posledných osemnástich rokov trinásť rokov. Ak niekto mal moc zmeniť zdravotníctvo a pacientom pomôcť, tak to boli títo ľudia, ktorí sa vyhovárajú na tú predošlú vládu. Vyhovárajú sa napríklad na reformu nemocníc. Ešte dokonca mne sa páčia tie freudovské také tie úniky, ktoré máte vy, aj pán Blcháč, aj všetci to tu nazývate stratifikáciou. Stratifikácia bola za pána Druckera. Pán Drucker navrhoval stratifikáciu. Zo stratifikácie vychádzala táto súčasná optimalizácia siete. Vy ohovárate dokonca stratifikáciu, ktorú navrhoval váš minister za HLAS. Vy kritizujete vlastnú reformu. Vy podľa mňa, ako to tu tak počúvam, vy neviete nič iné ako kritizovať. Pacienta, zdravotníkov, medikov. Vás nezaujímajú, ich nezaujímajú vaše výhovorky. Povedzte im, čo chcete urobiť, čo ste urobili za tých osem mesiacov? Lebo nič ste neurobili. Za osem mesiacov pacient od vás nevidel žiadne výsledky, absolútne žiadne výsledky. Zdravotníci utekajú do zahraničia, pacienti ďalej umierajú, pozerajú sa na rozpadajúce nemocnice a vy sa iba vyhovárate ako malé deti v škôlke.
35. schôdza NR SR - 15.deň - B. popoludní
Dátum: 2025-06-18
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

66. Pán poslanec Dubéci, no v podstate súhlasím so všetkým, čo si hovoril, a teda priznám sa, že keď som sem prichádzal, tak bol som odhodlaný ťa voliť a aj teda všetci z poslaneckého klubu SaS boli odhodlaní ťa voliť. Potom ma tak trochu nahlodali tie presvedčivé vystúpenia, ako som už aj spomenul, pána podpredsedu Gašpara, pánov poslancov Mažgúta a Glücka, teda začal som mať také pochybnosti, lebo že memečka, prezývka, čo bolo napísané na internete, nie najostrejšia ceruzka, spackaná parlamentná práca, Šimečkova rodina a Šimečka ešte niečo povedal o škodení, tak to sú teda vážne argumenty a tak som sa aj zamyslel, že by som, že teda či je to správne, to moje rozhodnutie, dať ti svoj hlas. Ale počas tvojho prejavu som teda znova sa upevnil v tom rozhodnutí, že ťa budem voliť a mňa teda najviac presvedčilo, že ja tu nevidím polovicu poslancov SMER-u. Prečo pri takej vážnej veci tu chýba polovica poslancov SMER-u? Ako nás chcete presvedčiť, že tie výhrady voči pánovi poslancovi Dubécimu myslíte vážne, keď počas jeho vystúpenia tu chýba polovica poslancov SMER-u? To je strašná hanba. Prečo tu nie sú? (Potlesk.)
35. schôdza NR SR - 15.deň - B. popoludní
Dátum: 2025-06-18
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

28. Pán poslanec Mažgút, na adresu pána poslanca Dubéciho, alebo neviem či jeho, alebo jemu ste sa prihovárali, ste povedal,i že z vašej strany sa debaty často zvrhávajú do osobnej roviny, do invektív, do nadávok. Teda ja neviem, ja možno poznám nejakého iného poslanca Dubéciho, ale tak osobnú rovinu, nadávky, invektívy, tak možno by ste teda mohli pripomenúť nejaké, lebo ja si nepamätám. Nechcem tým spochybňovať, lebo tie vaše ďalšie argumenty boli teda oveľa silnejšie, že nie je najostrejšia ceruzka, že spackaná parlamentná práca a na internete, že bol nejaký obrázok alebo tak, že niekto o ňom niečo napísal, nevieme kde, že je neschopný. No tak to sú naozaj že silné argumenty a ja som teda pôvodne pána Dubéciho voliť za podpredsedu Národnej rady, ale po takejto zdrvujúcej kritike naozaj sa budem musieť zamyslieť, že či to neprehodnotím, lebo to sú naprosto diskvalifikujúce výhrady. To naozaj akože som rád, že práve vás si klub SMER-u vybral, aby ste tu tie výhrady prezentovali, lebo máte veľkú schopnosť presviedčať aj názorových oponentov. (Potlesk v sále.)
35. schôdza NR SR - 15.deň - A. dopoludnia
Dátum: 2025-06-18
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

40. Pán poslanec Vančo, súhlasím s tvojimi výhradami. Súhlasím s tým, že je teda smutné, že sme tu nepočuli vyjadrenia predstaviteľov koalície. Chvíľu na mieste spravodajcu sedel pán Čellár predseda ústavnoprávneho výboru, a teda predstaviteľ a poslanec za stranu HLAS, ku ktorej čestný predseda ten zákon vetoval, tak som sa nádejal, že sa zapojí do rozpravy a povie nám, ako sa zachová HLAS, a teda ak ide HLAS prelomiť veto pána prezidenta, tak aké má, aké má dôvody, ale tak zrejme sa to dozvieme až, až počas hlasovaní. Ja som, ja som teda počúval pozorne, čo si hovoril a podľa môjho názoru si hovoril úplne k veci, lebo tie veci súvisia. Samozrejme, že úvahy SMER-u, koho si dosadí na post generálneho prokurátora po tom, čo odtiaľ odíde Maroš Žilinka, po tom, čo mu parlament schváli doživotnú rentu, ktorú bude môcť poberať už po štyroch rokoch svojho funkčného obdobia na poste generálneho prokurátora, tie veci, tie veci jasne súvisia, a teda až sa čudujem, akým spôsobom môže niekto nepochopiť text, o ktorom vystupujúci poslanec hovorí. A považujem teda za nemiestne, aby predsedajúci skákal do reči, tykal poslancovi a označoval ho za smeráckeho zasrana. To nepatrí do parlamentu. Ak má niekto iný názor, tak pokojne môže, môže vystúpiť, ale nemal by zneužívať postavenie alebo pozíciu predsedajúceho na to, aby prerušoval vystupujúcich, ktorí hovoria k veci, hovoria k tej téme, o ktorej, o ktorej sa práve rokuje.